Полети от София всеки вторник от 04.06. до 24.09 вкл.
и всяка неделя от 09.06 до 22.09.2019 вкл.
Полет София – Ларнака с АК „Bulgaria Air“. Посрещане на летище Ларнака и трансфер до избрания хотел. Настаняване след 14:00. Свободно време. Вечеря (с изключение на записаните на пансион BB) и нощувка.
Закуска. Свободно време или по желание допълнителна екскурзия „Кипърски колорит – яздене на магарета“. Започнете кипърското си приключение с едно увлекателно пътешествие, което ще ви запознае със селските традиции на Кипър. Магаретата, които са се превърнали във „визитна картичка“ на острова, до неотдавна са били истински помощници във всяко домакинство. В парка на животните ще ви посрещнат с истинско кипърско гостоприемство. Ще се насладите на селски хляб, традиционно кипърско сирене, маслини и местната спиртна напитка „Зивания“. След задължителна инструкция, ще се предвижите, яздейки магаре, до църквата „Свети Георги“, украсена с великолепни стенописи. А след това – вечеря с домашно приготвени ястия и вина (включени в цената на екскурзията). Уроците по национални танци и сиртаки няма да оставят никого безразличен. Доброто настроение и приятната атмосфера са гарантирани. Препоръчваме да бъдете с удобни обувки. Връщане в хотела. Нощувка.
Закуска. Свободно време или по желание допълнителна екскурзия „Гранд тур на острова“ или „Пафос – Курион“ : „Гранд тур на острова“ е увлекателна обзорна екскурзия, която ще ви запознае с историята, културата и традициите на острова. В планинското селце Лефкара ще видите традиционната каменна архитектура на острова, сребърни накити, както и известната местна дантела. След това, преминавайки през много малки села и покрайнините на столицата Никозия, ще достигнете до планината Троодос. Ще се изкачите до най-високата точка на острова – Олимпус, откъдето се открива живописна гледка към залива Морфу. Следващата спирка е световноизвестният манастир „Кикос“ – не само един от най-богатите, но и от най-големите и най-известни манастири в Кипър. Този манастир повече от 900 години пази чудотворната икона на Богородица, която според преданието е изписана от самия апостол Лука. Обяд (включен в цената на екскурзията) в традиционна селска таверна ще ви позволи да опитате особеностите на националната кухня. В края на обиколката ще посетите винарна, където ще дегустирате кипърски вина. Пояснения: според правилата, посетителите на манастири трябва да бъдат облечени в съответствие – шорти и открити рамене не се допускат; поредността на посещенията на забележителности може да бъде променена; „Пафос – Курион“ – тази екскурзия ще ви разходи по стъпките на боговете и знаменитите места на острова, за които се носят легенди и митове. Ще посетите древния град-държава Курион, където ще видите впечатляващия амфитеатър от гръко-римската епоха и дома на Евстолий. Ненапразно Кипър е наричан „Остров на любовта“, тъй като според преданието точно тук гръцката богиня на любовта и красотата е излязла от морската пяна. Влюбените, които са се къпали там, където е родена Афродита, вече никога няма да се разделят, а този който още не е намерил любовта си, задължително ще я срещне. Ще посетите древната столица на острова – град Пафос, където ще се отбиете в дома на Дионис. Това място е прочуто със своите уникални мозайки с изображения на митични и исторически сцени. В края на пътешествието ще имате възможност да се разходите по крайбрежната улица на Пафос и да похапнете (обяда не е включен в цената на екскурзията). Препоръчваме да носите слънцезащитен крем, бански и плажна кърпа. Поредността на посещенията на забележителности може да бъде променена. Връщане в хотела. Вечеря (с изключение на записаните на пансион BB) и нощувка.
Закуска. Свободно време или по желание допълнителна екскурзия „Сафари с бъгита“ – приключение, което може да задоволи всеки любител на високия адреналин. Шофирайки бъги, ще може да се насладите на особената красота на югоизточното крайбрежие на Кипър. Ще изминете малко над 40 км и ще поемете по протежение на „зелената линия“, която разделя Северен и Южен Кипър – през села, ферми, портокалови горички и плантации. При завръщането си в стопанството ще ви очаква вечеря (включена в цената на екскурзията), приготвена от майстори-готвачи в традиционния кипърски стил: месо на скара, печени картофи, салати, вино, кипърска водка Зивания, сокове и още, за всички вкусове. И, разбира се, музика и танци! Ние ви бъдат предоставени костюми за шоу, в което и вие ще можете да вземете участие: кипърски танци, гръцко „сиртаки“. Ще бъде забавно! Връщане в хотела и нощувка.
Закуска. Свободно време или по желание допълнителна екскурзия „Никозия – столица на две култури“. Денят започва с посещение на столицата на острова – Никозия. Това е единствената столица в света, която е разделена на две части и е едновременно столица на две държави – столица на Кипър и столица на ислямската, непризната от никого страна. Първата спирка в програмата е Археологическия музей. Сякаш возейки се на машина на времето, ще видите цялата история на острова, датираща повече от 10 000 години. Тук се съхраняват безценни колекции от кипърската античост и произведения на изкуството. След това ще преминем по венецианските стени и бастиони на XVI век, построени от великия венециански архитект Джулиано Саворняно. Ще посетите катедралата на Свети Йоан в непосредствена близост до Президентския дворец. Катедралата е построена в средата на XVII век и нейните стенописи изобразяват сцени от Библията и историята на откриването на гробницата на Св. Варнава. След обяд в уютна таверна (включен в цената на екскурзията), ще се разходите по тесните пешеходни улички в самото сърце на столицата. След преминаване на границата, ще видите църквата „Света София“ – паметник на готическата архитектура, чието строителство е продължило над сто години от XIII век насам, а след превземането на острова от Османската империя е превърната в джамия. Със себе си трябва да носите паспорт. Поредността на посещенията на забележителности може да бъде променена. Връщане в хотела. Вечеря (с изключение на записаните на пансион BB) и нощувка.
Закуска. Свободно време или по желание допълнителна екскурзия „Морско сафари“. Морската разходка на комфортно корабче ще ви подари незабравими впечатления и много положителни емоции. Ще научите историята и ще посетите мястото, където е потънал шведският кораб „Зинобия“, което е едно от 10-те най-интересни подводни обекти в света. На всички, които желаят да видят потъналия кораб, ще бъдат предоставени маска, плавници и шнорхел. Ще видите и Червените скали – местообитание на морския орел, както и рибна „ферма“, разположена в морето. Красивите морски пещери на Нос Пила и истински пиратски пещери също ще са част от обиколката. Ще можете да поплувате в лазурната вода на синята лагуна при нос Каво Греко, който се намира в близост до „Моста на влюбените“ – естествен каменен мост, изключително популярен сред влюбените двойки. Заключителна част на програмата ще е запознанството с историята на събитията от 1974 г., довели до разделянето на остров Кипър на две части. Лично ще се убедите и в съществуването на „призрачен град“ във Фамагуста. Обяд и местни напитки са включени в цената на екскурзията. Със себе си носете слънцезащитен крем, бански и плажна кърпа. Програмата на екскурзията може да бъде променена в зависимост от времето. Връщане в хотела. Вечеря (с изключение на записаните на пансион BB) и нощувка.
Закуска в хотела. Освобождаване на стаите до 12:00 ч. Багажът може да бъде оставен в стая до рецепция, предназначена за съхранението му. Свободно време до трансфера за летище Ларнака. Полет Ларнака – София на АК „Bulgaria Air“.
Програмата е примерна – последователността и провеждането на екскурзиите се определя на място в Кипър.
– самолетен билет София – Ларнака – София с директен полет на авиокомпания „„Bulgaria Air”;
– 23 кг чекиран багаж и 10 кг ръчен багаж;
– пътнически и летищни такси (в размер на 129 евро на човек към 03.12.2018);
– 7 нощувки в избрания хотел на съответния пансион;
– медицинска застраховка с покритие 10000 Euro /с Assistance/*.
– екскурзии по желание /закупуват се на място след пристигане/**;
– Застраховка „Отмяна на пътуване“ – доплащането е в зависимост от цената на закупения пакет и срока на анулация. Предлагаме възможност за добавяне на такава в деня на сключване на договора, съгласно условията на “Групама Застраховане“ ЕАД“.
вторник София (Терминал 2) – Ларнака 15:50 – 17:55
вторник Ларнака – София (Терминал 2) 19:00 – 21:15
неделя София (Терминал 2) – Ларнака 07:05 – 09:55
неделя Ларнака – София (Терминал 2) 10:35 – 12:50
– Обз. екскурзия на острова „Гранд Тур“ – 65 EUR на възрастен / 45 EUR на дете
– екскурзия „Кирения – Северен Кипър“ – 75 EUR на възрастен / 40 EUR на дете
– екскурзия „Пафос – Курион“ – 55 EUR на възрастен / 28 EUR на дете
– екскурзия с яздене на магарета – 59 EUR на възрастен / 35 EUR на дете /от района на Лимасол: 69 EUR на възрастен / 30 EUR на дете/
– екскурзия „Морско Сафари“ – 80 EUR на възрастен / 45 EUR на дете
Забележка: горният списък включва част от най – популярните екскурзии, които се предлагат и закупуват на място. Възможни са изменения в цените на екскурзиите вследствие на промени в транспортните разходи или в цени на входни такси и др.